text: бақты абай облысының үржар ауданындағы ауыл, бақты ауылдық округінің орталығы. аудан орталығы үржар ауылынан қарай 125 км жерде, арқалы тауының солтүстік-шығыс етегінде, көктұма өзенінің бойындағы құрғақ дала белдемінде орналасқан. іргесі 1870 жылы қаланған. бақтыда бұрынғы қой кеңшары негізінде “көктұма” серіктестігі, өндірістік кооперативтер мен шаруа қожалықтары жұмыс істейді. 1999 жылы жергілікті тұрғындар саны 3236 адам (1640 ер адам және 1596 әйел адам) болса, 2009 жылы 2511 адамды (1247 ер адам және 1264 әйел адам) құрады. орта мектеп, аурухана, клуб, мемлекеттік кеден бар. тұрғындары басқа елді мекендермен автомобиль жолы арқылы қатынасады.